kardosdrur/scandi-wiki huggingface dataset:
Jørn Henrik Olsen

Jørn Henrik Olsen (født 28. april 1956) er en dansk teolog, billedkunstner, forfatter og foredragsholder.

Jørn Henrik Olsen blev uddannet med en kandidat i teologi fra Købehavns Universitet. Herefter har han arbejdet i Tanzania fra 1986-94, hvorefter han han blev ansat ved Købehavns Universitet fra 1995-2009 først med et kandidatstipendium og sidst som lektor. I 2010 blev han fakultetsleder på Menighedsfakultetet i Aarhus. Jørn gik selvstændig i 2014 som foredragsholder, forfatter og billedkunstner.

Bibliografi

Bøger 

 Den blå ild - ensomhedens længsel og skønhedens smerte - essays og malerier (2016) 
 Den brudte skønhed - essays om sorg, melankoli og kunst (2018) 
 Livstid i mørket - essays om sorg, ensomhed og livsmod (2019) 
 Et liv med mellemrum - korte essays (2020) 

Teologer fra Danmark
Foredragsholdere fra Danmark
Essayister fra Danmark
Ekstraordinære tal

I talteori er et ekstraordinært tal et naturligt tal n hvis største primfaktor er skarpt større end .

Alle primtal er ekstraordinære tal.

Eksempler
De første få ekstraordinære tal er
 2, 3, 5, 6, 7, 10, 11, 13, 14, 15, 17, 19, 20, 21, 22, 23, 26, 28, 29, 31, 33, 34, 35, 37, 38, 39, 41, 42, 43, 44, 46, 47, 51, 52, 53, 55, 57, 58, 59, 61, 62, 65, 66, 67....  A064052

De første ikke primiske ekstraordinære tal er
 6, 10, 14, 15, 20, 21, 22, 26, 28, 33, 34, 35, 38, 39, 42, 44, 46, 51, 52, 55, 57, 58, 62, 65, 66, 68, 69, 74, 76, 77, 78, 82, 85, 86, 87, 88, 91, 92, 93, 94, 95, 99, 102....

Heltalsfølger
Talteori
Marcel Sabitzer

Marcel Sabitzer (født 17. marts 1994) er en østrigsk professionel fodboldspiller, som spiller for Bundesliga-klubben Borussia Dortmund og Østrigs landshold.

Baggrund 
Han er søn af den tidligere professionelle fodboldspiller Herfried Sabitzer.

Klubkarriere

Admira Wacker 
Sabitzer gjorde sin professionelle debut i 2010 med Admira Wacker. Han var del af holdet da de vandt 2. Liga, den næstbedste række i Østrig, i 2010-11 sæsonen.

Rapid Wien 
Sabitzer skiftede i januar 2013 til Rapid Wien.

RB Leipzig

Lån til Red Bull Salzburg 
Sabitzer skiftede i RB Leipzig i maj 2014, og blev med det samme udlånt til Red Bull Salzburg for 2014-15 sæsonen. I sit år hos Salzburg var Sabitzer med til at vinde den østrigske Bundesliga og den østrigske pokaltunering.

Leipzig karriere 
Sabitzer returnede til Leipzig fra lejeaftalen i 2015, og blev fra 2015-16 sæsonen og frem en vigtig del af deres mandskab. Han blev i 2017 kåret som årets fodboldspiller i Østrig. 

Hans bedste sæson for Leipzig kom dog i 2019-20, hvor at han kom på både sportsmagasinet Kickers, og det officielle, årets hold i Bundesligaen. Han kom også på årets hold i Champions League i samme sæson.

Sabitzer blev i august 2020 gjort til holdets nye anfører hvor han overtog fra Willi Orbán.

Bayern München 
Sabitzer skiftede i august 2021 til Bayern München.

Leje til Manchester United 
Sabitzer skiftede i januar 2023 til Manchester United på en lejeaftale for resten af sæsonen.

Borussia Dortmund 
Sabitzer skiftede i juli 2023 til Borussia Dortmund på en fast aftale.

Landsholdskarriere

Ungdomslandshold 
Sabitzer har repræsenteret Østrig på flere ungdomsniveauer.

Seniorlandshold 
Sabitzer debuterede for Østrigs seniorlandshold den 5. juni 2012. Han var del af Østrigs trupper til EM 2016 og EM 2020.

Titler 
Admira Wacker

 2. Liga: 1 (2010-11)

Red Bull Salzburg

 Østrigske Bundesliga: 1 (2014-15)
 ÖFB-Cup: 1 (2014-15)
Bayern München
 Bundesliga: 1 (2021-22)
 DFL-Supercup: 1 (2022)
Manchester United
 EFL Cup: 1 (2022-23)

Individuelle 

 Årets Spiller i Østrig: 1 (2017)
 Årets Hold i Bundesliga: 1 (2019-20)
 Kickers Årets Hold i Bundesliga: 1 (2019-20)
 Årets Hold i Champions League: 1 (2019-20)

Referencer

Eksterne henvisninger 

Personer fra Wels
Fodboldspillere fra Østrig
Fodboldlandsholdsspillere fra Østrig
Fodboldspillere fra FC Admira Wacker Mödling
Fodboldspillere fra Rapid Wien
Fodboldspillere fra RB Leipzig
Fodboldspillere fra Red Bull Salzburg
Fodboldspillere fra FC Bayern München
Fodboldspillere fra Manchester United F.C.
Fodboldspillere fra Borussia Dortmund
Deltagere ved det europæiske mesterskab i fodbold 2016
Deltagere ved det europæiske mesterskab i fodbold 2020
Volta ao Algarve 2022

Volta ao Algarve 2022 var den 48. udgave af det portugisiske etapeløb Volta ao Algarve. Cykelløbets fem etaper foregik i perioden 16. til 20. februar 2022. Løbet havde en samlet distance på 795,8 km, og var en del UCI ProSeries 2022. Den samlede vinder af løbet blev belgiske Remco Evenepoel fra , for anden gang i karrieren.

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2022
UCI ProSeries 2022
Shoma Uno

Shōma Uno (født 17. december 1997 i Nagoya, Japan) er en japansk kunstskøjteløber. Han vandt sølv under vinter-OL 2018 i mændenes konkurrence. Han har vundet to VM-sølvmedaljer; i 2017 og 2018. Han har også vundet en medalje i ISU Grand Prix-finalen fire gange.

Han er den første kunstskøjteløber, der med succes udfører det firedobbelte spring i en konkurrence.

Referencer

Eksterne henvisninger 
 

Kunstskøjteløbere fra Japan
Personer fra Nagoya
Deltagere for Japan ved vinter-OL 2018
Deltagere for Japan ved vinter-OL 2022
Kunstskøjteløbere ved vinter-OL 2018
Kunstskøjteløbere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske sølvmedaljevindere fra Japan
Olympiske bronzemedaljevindere fra Japan
Jamal Musiala

Jamal Musiala (født d. 26. februar 2003) er en tysk-engelsk professionel fodboldspiller, som spiller for Bundesliga-klubben Bayern München og Tysklands landshold.

Baggrund 
Musiala blev født i Stuttgart til en tysk mor og en engelsk-nigeriansk far. Musiala og hans familie flyttede til England da han var 7-år gammel, og han boede der resten af sin barndom.

Klubkarriere

Bayern München 
Efter at have været del af Southampton og Chelseas ungdomsakademier imens han boede i England, så vendte Musiala tilbage tl Tyskland i juli 2019 da han skiftede til Bayern München.

Musiala gjorde sin professionelle debut den 3. juni 2020 med Bayerns reservehold. Han debuterede for førsteholdet den 20. juni 2020, hvor han blev den yngste spiller nogensinde til at spille for Bayern i Bundesligaen. Musiala scorede sit første mål i Bundesligaen den 18. september 2020, og blev dermed også Bayerns yngste målscorer nogensinde. Han scorede sit første mål i Champions League den 23. februar 2021, og blev dermed både den yngste tyske og engelske målscorer i tuneringen.

Landsholdskarriere

Ungdomslandshold 
Musiala har hovedsageligt repræsenteret England på ungdomsniveau, men spillede også 2 kampe for Tysklands U/16-landshold i 2018.

Seniorlandshold 
Musiala erklærede den 24. februar 2021 at han ville repræsenterer Tyskland på seniorniveau, og gjorde sin debut for Tysklands seniorlandshold den 25. marts 2021. Han var del af Tysklands trupper til EM 2020 og VM 2022.

Titler 
Bayern München II

 3. Liga: 1 (2019-20)

Bayern München

 Bundesliga: 2 (2020-21, 2021-22)
 DFL-Supercup: 3 (2020, 2021, 2022)
UEFA Champions League: 1 (2019-20)
 UEFA Super Cup: 1 (2020)
 FIFA Club World Cup: 1 (2020)
Individuelle

 kicker Bundesliga Sæsonens hold: 1 (2021-22)

Kilder

Eksterne henvisninger 

Personer fra Stuttgart
Fodboldspillere fra Tyskland
Fodboldspillere fra England
Fodboldlandsholdsspillere fra Tyskland
Fodboldspillere fra FC Bayern München
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Paweł Szymański

Paweł Szymański (født 28. marts 1954 i Warsawa, Polen) er en polsk komponist.

Szymański studerede komposition på Fryderyk Chopin Universitetet på musikafdelingen og Musikkonservatoriet i Warsawa, med afgangseksamen (1978). Han studerede så videre privat hos bl.a. Roman Haubenstock-Ramati og Tadeusz Baird i Wien (1984-1985). Han har skrevet orkesterværker, opera, kammermusik, koncertmusik, elektronisk musik, korværker, solostykker for mange instrumenter etc.

Szymański har vundet flere priser såsom første prisen i en konkurrence for Unge Komponister i den Polske Komponistforening (1979), og første prisen for Benjamin Britten komponist konkurrencen (1988) i Oldenburg. Han er avantgardist i sin kompositions stil, og hører til nutidens vigtige moderne klassiske komponister fra Polen.

Udvalgte værker 

 Epitafium (1974) - for to klaverer
 Partita I (1976) - for orkester
 Partita II (1977-1978) - for orkester
 Partita III (1985-1986) - for forstærket cembalo og orkester
 Partita IV (1986) - for orkester
 Klaverkoncert (1994) - for klaver og orkester
 Gloria (1979) - for kvindekor og instrumentalensemble
 Lux Aeterna (1984) - for stemmer og instrumenter
 Næsten en Sinfonietta (1990) - for kammerorkester
 Quadsia Zaher (2005) - opera

Eksterne henvisninger 
 om Paweł Szymański

Komponister fra Polen
Personer fra Warszawa
Lindsey Jacobellis

Lindsey Jacobellis (født 19. august 1985) er en amerikansk snowboarder fra Danbury i Connecticut. Hun anses for at være en af de største kvindelige snowboardere gennem tiden, hvor hun har domineret sporten i to årtier. Hun har vundet VM i snowboarding fem gange i favoritdisciplinen snowboard cross, samt X-Games hele 10 gange.

Hun deltog for første gang ved Vinter-OL 2006 i Torino, hvor hun vandt sølv i snowboard cross-konkurrencen. Ved vinter-OL 2018 i Pyeongchang nåede Jacobellis sin anden olympiske snowboardcross-finale. Efter at have ført det meste af vejen, endte hun med at misse podiet med 0,003 sekunder og sluttede på dermed på en 4. plads.

Ved sit femte OL, lykkedes det endelig Jacobellis at vinde guld i snowboardcross ved Vinter-OL 2022 i Beijing. Dette var den desuden første guldmedalje til USA i Beijing, der afsluttede en fem-dages guldmedaljetørke. Forskellige medier roste hendes udholdenhed i at vinde efter hendes 16-årige jagt på olympisk guld. Jacobellis fulgte op på sin første guldmedalje, ved at vinde guld i snowboardcross-konkurrencen for hold med partneren Nick Baumgartner.

Referencer

Eksterne links 

 

Olympiske mestre fra USA
Snowboardere fra USA
Deltagere for USA ved vinter-OL 2006
Deltagere for USA ved vinter-OL 2010
Deltagere for USA ved vinter-OL 2014
Deltagere for USA ved vinter-OL 2018
Deltagere for USA ved vinter-OL 2022
Snowboardere ved vinter-OL 2006
Snowboardere ved vinter-OL 2010
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Olympiske sølvmedaljevindere fra USA
Medaljevindere ved vinter-OL 2006
Medaljevindere ved vinter-OL 2022
Deltagere i Vinter X-Games
Deltagere i X-Games
Hans Christian Davidsen

Hans Christian Davidsen (født den 9. november 1965 i Haderslev) er en dansk-tysk forfatter, journalist, foredragsholder og fotograf.

Hans Christian Davidsens bøger behandler historiske og kulturhistoriske temaer i det dansk-tyske grænseland.

Han er student fra Haderslev Katedralskole i 1985, har taget sin afgangseksamen fra Danmarks Journalisthøjskole i Aarhus i 1994 og var i praktik på avisen JydskeVestkysten  
Fra 1983 til 1986 arbejdede han som sportsjournalist på Jydske Tidende og Ugeavisen Haderslev. Fra 1994 til 1996 var han  journalist og redaktionssekretær på JydskeVestkysten. Han blev ansat som kulturredaktør på Flensborg Avis i 1996, hvor han også er vært på web tv-serien »Kultur på grænsen«. Han er medlem af Flensborg Avis’ bestyrelse. 

Han er desuden kritiker på tidsskriftet for kunst- og kulturformidling Kulturkapellet  og skribent på Litteratursiden

Bibliografi 
 I Krig & Kærlighed - en bog om filmen og 1. Verdenskrig, Gyldendal 2018. Skrevet sammen med Karsten Skov
 Danmark syd for grænsen. En kulturguide til Sydslesvig, Hovedland 2019
 Heling og deling. Fortællinger og tekster om genforeningen, Hovedland 2020 (Redaktion)
 Forelsket i Flensborg. Insidertips fra grænsebyen, Hovedland 2021.
 Nolde - Maleren, der trådte ved siden af, Politikens Forlag 2021.
 Nazisternes sidste tilflugt, Hovedland 2022.

Referencer

Eksterne henvisninger 
 
 Hans Christian Davidsen på Litteratursiden.dk
 Hans Christian Davidsen på Kulturkapellet.dk
 Hans Christian Davidsen  på Kulturkongen.dk
 Hans Christian Davidsen på Flensborg Avis (»Kultur på grænsen«)

Foredragsholdere fra Danmark
Fotografer fra Danmark
Studenter fra Haderslev Katedralskole
Danske sydslesvigere
Journalister fra Danmark
Faglitterære forfattere fra Danmark
Wojciech Kilar

Wojciech Kilar (født 17. juli 1932 i Lwów - død 29. december 2013 i Katowice, Polen) var en polsk komponist og pianist.

Kilar er nok mest kendt for sin filmmusik. Han har feks skrevet musik til filmen The Ninth Gate (1999) og The Pianist (2002). Kilar studerede kompostion og klaver privat hos bl.a. Artur Malawski, herefter studerede han klaver og komposition på Musikkonservatoriet i Katowice med afgangseksamen (1955), og senere igen på Musikkonservatoriet i Kraków (1955-1958). Han studerede komposition videre på et fransk stipendium i Paris hos Nadia Boulanger (1959-1960). Kilar har skrevet 5 symfonier, orkesterværker, kammermusik, koncertmusik, korværker og filmmusik. Han vandt bl.a. den franske Lili Boulanger Kompositionspris (1960), og Den Polske Komponistforenings første pris i komposition (1975). Kilar hørte til de betydningsfulde filmkomponister fra Polen.

Udvalgte værker 

 Symfoni nr. 1 (1955) - for strygeorkester
 Symfoni nr. 2 (1956) (Symfoni Koncertante) - for klaver og orkester
 Symfoni nr. 3 "September Symfoni" (2003) - for orkester
 Symfoni nr. 4 "Symfoni i bevægelse" (2005) - for solister, kor og orkester
 Symfoni nr. 5 "Adventssymfoni" (2007) - for solister, kor og orkester
 Klaverkoncert nr. 1 (1996) - for klaver og orkester
 Klaverkoncert nr. 2 (2011) - for klaver og orkester
 Angelus (1984) - for sopran, blandet kor og orkester
 Krzesany (1974) - for orkester
 Bram Stokers Dracula (1992) - filmmusik
 Den Niende Port (1999) - filmmusik
 Pianisten (2002) - filmmusik
 Det forjættede Land (1974) - filmmusik

Eksterne henvisninger 
 om Wojciech Kilar

Komponister fra Polen
Pianister fra Polen
Chloe Kim

Chloe Kim (født 23. april 2000) er en amerikansk snowboarder og olympisk mester. Ved Vinter-OL 2018 i Pyeongchang blev hun den yngste kvinde nogensinde til at vinde i snowboarding i konkurrencen snowboard halfpipe, i en alder af kun 17 år.

Ved Kims første Vinter-OL i Pyeongchang i 2018, vandt hun hendes første olympiske guldmedalje i Halfpipe-finalen for kvinder. Hendes første score var 93,75 point, hvilket var 8,5 point foran andenpladsen. Hendes sidste score i halfpipe var tæt på en perfekt score med 98,25 point. Hun var næsten 10 point foran Liu Jiayu, som blev nummer 2. Kim blev også den yngste kvinde til nogensinde at lande to 1080-graders spins, to gange i træk ved OL. I en alder af 17 blev hun den yngste kvinde, der nogensinde vandt guld ved OL i halfpipe, og overgik den tidligere rekordholder, Kelly Clark, som ellers havde vundet guld, da hun var 19.

Ved Vinter-OL 2022 i Beijing, blev Kim så den første kvinde til at vinde to guldmedaljer i snowboard halfpipe. Hun har desuden vundet guld ved X-Games seks gange og hun blev desuden også den første kvinde til at vinde to guldmedaljer de Ungdomsolympiske lege ved Ungdomsvinter-OL 2016 i Lillehammer.

Kim var dog for ung til at deltage ved Vinter-OL 2014 i Sotji. Til gengæld vandt hun en sølvmedalje i superpipe ved Winter X Games i 2014, bag stjernen Kelly Clark. I 2015 vandt hun så endelig guld i superpipen ved Winter X Games, hvorved hun tog guldet foran Clark. Med denne sejr blev Kim i en alder af 14 den yngste guldvinder, indtil hun mistede rekorden til estiske Kelly Sildaru, som vandt guld i 2016 i en alder af 13. Ved Ungdomsvinter-OL 2016 i Lillehammer, var Kim udnævnt som USA's officiele fanebærer ved åbningsceremonien.

Kim var desuden med i Time Magazine's 100 Most Influential People of 2018.

Statsborgerskab 
Kim er andengenerations koreansk-amerikaner; hendes forældre, Boran Yun Kim og Jong Jin Kim, emigrerede fra Sydkorea under landets autoritære æra. Hendes far ankom først med kun $800 i kontanter og arbejdede i mindstelønsjob, og fik til sidst en universitetsgrad på El Camino College i fremstillingsteknologi. Til sidst sagde han sit job op for at hjælpe sin datter med at fortsætte sin snowboardkarriere.

Referencer

Eksterne links 

 

Olympiske mestre fra USA
Snowboardere fra USA
Deltagere for USA ved vinter-OL 2018
Deltagere for USA ved vinter-OL 2022
Snowboardere ved vinter-OL 2018
Snowboardere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Deltagere i Vinter X-Games
Deltagere i X-Games
Włodzimierz Kotoński

Włodzimierz Kotoński (født 23. august 1925 i Warsawa, Polen - død 4. september 2014) var en polsk komponist, lærer, pianist og forfatter.

Kotoński studerede komposition og klaver på Fryderik Chopin Universitetet (1951). Han har skrevet 2 symfonier, orkesterværker, kammermusik, koncertmusik, elektroniskmusik, en strygekvartet, solostykker for mange instrumenter etc. Kotoński blev lærer i komposition på Frédéric Chopin Musikkonservatoriet i Warsawa (1976), og var den første polske komponist der skrev en bog om elektronisk musik, som han også underviste i på konservatoriet. I årene (1974–1976) var han chefmusikredaktør ved Den Polske Radio.

Udvalgte værker 

 Symfoni nr. 1 (1995) - for orkester
 Symfoni nr. 2 (2001) - for orkester
 Digtning (1949) - for orkester
 Violinkoncert (1996) - for violin og orkester
 Klarinetkoncert (2002-2003) - for klarinet og orkester
 Koncert (1994) - for elguitar og 11 instrumenter
 Strygekvartet nr. 1 (2002)

Eksterne henvisninger 
 om Włodzimierz Kotoński

Komponister fra Polen
Lærere
Pianister fra Polen
Forfattere fra Polen
Croods 2 - En Ny Tid

Croods 2 - En Ny Tid (eng. The Croods: A New Age) er en animeret amerikansk film fra 2020 instrueret af Joel Crawford. Filmen er animeret af selskabet DreamWorks Animation i samarbejde med Universal Pictures.

Filmen blev fulgt op af Croods (2013).

Danske stemmer 
 Bente Eskesen som Bedste
 Cecilie Stenspil som Eep
 Lars Brygmann som Fin Bedrested
 Jens Jacob Tychsen som Grug
 Marie Hammer Boda som Gry Bedrested
 Laus Høybye som Guy
 Samuel Glem Zeuthen som Guy (som ung)
 Albert Rosin Harson som Guys Far
 Jenna Bagge som Guys Mor
 Katrine Greis-Rosenthal som Liv Bedrested
 Albert Rosin Harson som Rem
 Augusta Käehne Mai som Sandy
 Jenna Bagge som Skærf
 Mathias Klenske som Thunk
 Trine Appel som Ugga

Referencer

Eksterne henvisninger 
 

Engelsksprogede film
Børnefilm fra USA
Animationsfilm fra USA
Computeranimationsfilm
Amerikanske film fra 2020
Film fra Universal Pictures
Věra Jourová

Věra Jourová (født 18. august 1964) er en tjekkisk politiker og advokat, der siden 1. december 2019 har været næstformand i Europa-Kommissionen for Værdier og Transparens og tidligere har været Europa-Kommissær for Retfærdighed, Forbrugere og Ligestilling mellem kønnene fra 2014 til 2019. Hun var medlem af det tjekkiske underhus mellem 2013 og 2014 og var Tjekkisk minister for Regional Udvikling i 2014.

I 2019 vurderede Time Magazine Jourová som en af de 100 mest indflydelsesrige mennesker det år, hvor de lagde vægt på hendes rolle i indførelsen af Databeskyttelsesforordningen og nye privatlivsrettigheder som Europa-Kommissær.

Referencer 

Europa-Kommissærer fra Tjekkiet
Europa-Kommissærer 2019-2024
Politikere fra Tjekkiet
Europa-Kommissærer 2014-2019
Aberedw Castle

Aberedw Castle, også kendt som Castle in Elfael Uwch Mynydd, er ruinen af en middelalderborg, der ligger i den lille landsby Aberedw i Powys, Mid-Wales. Den blev opført i slutningen af 110-tallet, sandsynligvis for at erstattet en tdligere motte and bailey-fæstning i træ få hundrede meter derfra.

Den sidste fyrste af Wales, Llewelyn ap Gruffydd, boede på Aberedw Castle inden han blev dræbt og halshugget af Adam Francton i 1282, som derefter sendt hans hoved til kong Edvard 1. af England.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
NyS

NyS er et dansk videnskabeligt tidsskrift der udgiver artikler om det danske sprog. NyS udgives med støtte fra Dansk Sprognævn. Udover forskningsartikler udgiver det også boganmeldelser. De ældre udgaver er digitaliseret og tilgængelige på tidsskrift.dk-platformen, dog under eget Internet-domæne.

Redaktionsgruppen består af Alexandra Kratschmer, Jan Heegård Petersen, Elisabeth Muth Andersen, Michael Nguyen, Line Sandst og Jacob Thøgersen.

Blandt hyppige bidragydere har været Ole Togeby, Lisbeth Falster Jakobsen og Lars Heltoft.

Historie 
Tidsskriftet udkom første gang 1970 hvor det blev udgivet under titlen Nydanske studier & almen kommunikationsteori. I 2000 blev titlen ændret til NyS med undertitlen Nydanske Sprogstudier.

I 2009 begyndte tidsskriftet at blive udgivet i samarbejde med Dansk Sprognævn.

I 2021 begyndte NyS kun at udkomme digitalt, og samtidigt stoppede tidsskriftet med at begrænse adgang til de seneste to års artikler for andre end abonnenter. Dermed blev det open access.

Referencer 

Dansk sprog
Tidsskrifter fra Danmark
Blaenllyfni Castle

Blaenllynfi Castle () er ruinen af en middelalderborg, der ligger nær landsbyen Bwlch i det sydlige Powys i Wales. Den blev sandsynligvis opført i begyndelsen af 1200-tallet omkring 1208-1215. Den blev erobret adskillige gange i løbet af 1200-tallet, men den blev aldrig ordentligt repareret efter disse erobringer, og gik i forfald.

Den er i dag i privateje og er klassificeret som Scheduled Ancient Monument.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Cholmondeley Castle

Cholmondeley Castle er et engelsk country house i sognet Cholmondeley, Cheshire, England. Sammen med den tilhørende have er den omgivet af park. Stedet har været sæde for Cholmondeley-familien siden 1200-tallet.

Den nuværende bygning erstattede en bindingsværkshal nærved. Den blev opført i 1800-tallet til George Cholmondeley (1. Marquess af Cholmondeley), der designede det meste selv i form af en kreneleret borg. Efter hans død blev huset udvidet efter tegninger af Robert Smirke, hvormed bygningen fik sin nuværende form.

English Heritage har klassificeret bygningen som listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Cheshire
Wilfrid Voynich

Wilfrid Voynich (born Michał Habdank-Wojnicz; Telšiai, 12. november 1865 – New York, 19. marts 1930) var en polsk revolutionær, antikvar og bogsamler: Voynich havde en af de største forretninger med sjældne bøger i verden, men kendes især for eponymet for Voynich-manuskriptet, som han skulle have fået fat på i 1912.

Referencer 

Historikere fra Polen
Wolfgang Kindl

Wolfgang Kindl (født 18. april 1988 i Innsbruck, Østrig) er en østrigsk kælker, der har konkurreret siden 2007. 

Han vandt en sølvmedalje under EM i kælkning i 2010 i Sigulda, Letland, hvor han deltog i singlekonkurrencen. Han repræsenterede Østrig ved Vinter-OL 2010, som var hans første OL.

Ved vinter-OL 2022 i Beijing tog han sølv i single.

Referencer

Eksterne henvisninger 

Kælkere fra Østrig
Personer fra Innsbruck
Deltagere for Østrig ved vinter-OL 2010
Deltagere for Østrig ved vinter-OL 2014
Deltagere for Østrig ved vinter-OL 2018
Deltagere for Østrig ved vinter-OL 2022
Kælkere ved vinter-OL 2010
Kælkere ved vinter-OL 2014
Kælkere ved vinter-OL 2018
Kælkere ved vinter-OL 2022
Medaljevindere ved vinter-OL 2022
Olympiske sølvmedaljevindere fra Østrig
Ashton Hall

Ashton Hall er en stor genopbygget herregård fra 1300-tallet, der ligger i sognet Thurnham, Lancashire, England. Den ligger knap 5 km syd for byen Lancaster på østbredden af floden Lune.

Den er på National Heritage List for England som listed building af 1. grad, og ejes af Lancaster Golf Club.

Se også  
 Liste over borge og slotte i England

Referencer

Eksterne henvisninger 

Slotte i Lancashire